Joroisista jouluk. 19 p.
Joroisista jouluk. 19 p. Talvikeli on meilläkin jo tavallinen, vaan jäät ei ole vielä luotettavia, joilla onkin jotenkin vettä. Potaatit kuopissa ja kellareissa ovat alkaneet pilaantua, joita on täytynyt valitsemalla puhdistaa; vaan siemenen nuorentamiseen ei täälläkään ole paljon alkuakaan. Rukiiden hinta on jo hyvässä määrässä, kuin markka ja enemmän jo täytyy maksaa kapasta. Voi ja muu karjanvilja on kanssa kelpohinnassa, jommoista hintaa ei ole ollut kaukaan aikaan, silla voinaulan hinta ei paljo puutu markasta. – Joulukuun alussa kuoli täällä muuan ulkopitäjän työmies sydänmaalle metsään, jossa oli puun hakkaaja oleskellut. Muutamana iltana kaivattiin hän jo majastansa olevan poissa ja huomenna löydettiin kuollunna. – Pahoja töitä on täällä tapahtunut, oudompia kuin ennen: muutamalta mökkiläiseltä varastettiin läävästä kaksi lammasta, joita ei löydetty eikä mitään tietoa saatu varkaasta. Samoin on varastettu yhtä ja toista muuta tavaran laatua, joita ei ole käsiin taidettu saada. – Meilläkin on kunnallis hallitus ollut vuoden ajan toimessa. Joulukuun 6:na p. yhteisessä kuntakokouksessa keskusteltiin ja päätettiin hajoittaa ruotukunnat, jotka ovat köyhiä hoitaneet (s. o. ruotivaivaiset heitetään pois.) Aikomus oli koota eloa ja rahan kaikista elin-keinon luokkakunnista, jotka siis tulisivat auttamaan ruotuhoitoa, ja joilla varoilla maksettaisiin huonojen hoito, jotka aivottiin antaa huutokaupalla urakka-hoitajille. Maksuja esitettiin: 1 kappa äyrin arvosta, joka on maksun nimellinen määrän perustus, jaettava tiloille vero-arvon mukaan, ja mökkilöihin tulon ja tilusten mukaan 1:stä 8:aan äyriin asti. Mutta kunnioitettava puheen-johtaja antoi vasta-lauseensa kokouksen päätökseen näiden maksujen epätasaisuuden tähden.

Pitäjässämme ja koko maakunnassamme puuhataan nykyään paljon kuin ei ole hyvä jättää maakunnan työmiehiä nälkään ja viluun kuolemaan. Paras olisi kaikista ulosjuurittaa alku-syitä köyhyyteen, kuin muiden seassa on syynä: laiskuus, velttous ja tuhlaus. Jos nämä synnit vähemmäksi poistettaisiin, niin ei niin suuressa määrässä lisäytyisi tarvitsevain luku.

G[ustaf]. F[redrik]. B[rask].

Lähde: Tapio 2.1.1869.

Asiatekstit
Gustaf Fredrik Brask
Tapio
1869